CELEX: 62008CN0133
Language: da
Date: 2008-04-02 00:00:00
Title: Sag C-133/08: Anmodning om præjudiciel afgørelse indgivet af Hoge Raad der Nederlanden den 2. april 2008 — Intercontainer Interfrigo (ICF) SC mod Balkenende Oosthuizen BV og MIC Operations BV

21.6.2008   
            
            
               DA
            
            
               Den Europæiske Unions Tidende
            
            
               C 158/10
            
         Anmodning om præjudiciel afgørelse indgivet af Hoge Raad der Nederlanden den 2. april 2008 — Intercontainer Interfrigo (ICF) SC mod Balkenende Oosthuizen BV og MIC Operations BV
   (Sag C-133/08)
   (2008/C 158/15)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Intercontainer Interfrigo (ICF) SC
   
      Sagsøgt: Balkenende Oosthuizen BV og MIC Operations BV
   Præjudicielle spørgsmål
   
               a)
            
            
               Skal Romkonventionens artikel 4, stk. 4 (1), fortolkes således, at denne bestemmelse kun vedrører aftaler om rejsebefragtning (»reisbevrachting«), og at andre typer af befragtning falder uden for denne bestemmelses anvendelsesområde?
            
         
               b)
            
            
               Såfremt spørgsmål a) besvares bekræftende, skal Romkonventionens artikel 4, stk. 4, da fortolkes således, at hvis andre typer af befragtning samtidig vedrører transport af gods, er aftalen hvad angår denne transport da omfattet af nævnte bestemmelse, og bestemmes den lov, der i øvrigt skal anvendes, da af konventionens artikel 4, stk. 2?
            
         
               c)
            
            
               Såfremt spørgsmål b) besvares bekræftende, på grundlag af hvilke af de to retssystemer, som kan komme på tale, skal en indsigelse om forældelse af de krav, der støttes på aftalen, da vurderes?
            
         
               d)
            
            
               Såfremt aftalens tyngdepunkt ligger i transport af gods, skal der i så fald ses bort fra den sondring, som er nævnt i spørgsmål b), og skal den lov, der skal anvendes på alle aftalens dele, da bestemmes på grundlag af Romkonventionens artikel 4, stk. 4?
               Vedrørende den grund, som er nævnt i forelæggelsesdommens punkt 3.6, under litra ii):
            
         
               e)
            
            
               Skal undtagelsen i Romkonventionens artikel 4, stk. 5, andet punktum, fortolkes således, at der kun skal ses bort fra formodningerne i konventionens artikel 4, stk. 2, 3 og 4, hvis det af omstændighederne som helhed fremgår, at de heri nævnte tilknytningskriterier ikke har nogen reel tilknytningsværdi eller gælder dette også, hvis det heraf fremgår, at aftalen overvejende har tilknytning til et andet land?
            
         
      (1)  Konvention om, hvilken lov der skal anvendes på kontraktlige forpligtelser, som blev undertegnet i Rom den 19. juni 1980.